นายสีหศักดิ์ยังได้แสดงความหวังกับเอพีด้วยว่า ปัญหาทุกอย่างจะได้รับการแก้ไข ตลอดจนย้ำว่าไทยมีชื่อเสียงเรื่องความมีเสถียรภาพ รวมทั้งนโยบายด้านเศรษฐกิจของไทยก็จะยังคงเป็นไปแบบเดิมต่อมา นายสีหศักดิ์ได้ให้สัมภาษณ์อีกครั้งหนึ่งว่ารัฐบาลเฉพาะกาลของไทยได้ยืนยันแล้วว่า ยังคงสนับสนุนให้อดีตรองนายกรัฐมนตรีสุรเกียรติ์ เสถียรไทย สมัครชิงตำแหน่งเลขาธิการสหประชาชาติคนใหม่ สืบต่อจากนายโคฟี่ อันนันที่จะลงจากตำแหน่งในสิ้นปีนี้ ขณะที่เจ้าหน้าที่ของภาคีสมาชิกอื่นๆ ของอาเซียน ได้แสดงท่าทีเช่นกันว่า จะยังคงสนับสนุนนายสุรเกียรติต่อไปด้านนายวีระศักดิ์ ฟูตระกูล เอกอัครราชทูตไทยประจำสหรัฐ ยืนยันเช่นกันว่า นายสุรเกียรติ์ ยังคงเป็นผู้สมัครชิงตำแหน่งเลขาธิการยูเอ็นในนามของอาเซียนโดยมีผู้นำชาติอาเซียนให้การรับรอง เพราะฉะนั้นหากจะมีการถอดนายสุรเกียรติ์ออกจากการแข่งขัน ก็ต้องเป็นมติจากที่ประชุมอาเซียน ปัจจุบันมีผู้สมัครชิงตำแหน่ง 7 คนโดยคนสุดท้ายที่ประกาศตัวลงชิงชัยด้วย คือนายอัชราฟ การี อดีตรัฐมนตรีคลังของอัฟกานิสถาน ซึ่งเคยทำงานที่ธนาคารโลกเอเชียมาก่อน โดยเคยประจำที่จีน อินเดียและรัสเซียนานถึง 10 ปี
ใครคือคนสุดท้ายที่ประกาศตัวลงชิงชัยกับนายสุรเกียรติ์ 
อัชราฟ การี